CORRECCIÓN de erros.-Resolución do 7 de setembro de 2009 pola que se lle dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas para a contratación de xestores de exportación.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/12/2009

No texto das bases reguladoras das axudas do Igape para a contratación de xestores de exportación (Resolución do 7 de setembro-DOG nº 182, do 16 de setembro de 2009) faise referencia ao financiamento da axuda por parte do Igape a través do Fondo Social Europeo.
Debido a un erro, nas mencións ao Fondo Social Europeo que se relacionan a continuación, non se especificou que só é aplicable naqueles casos en que o centro de traballo do xestor de exportación obxecto da subvención estea nalgún país da Unión Europea.
Visto o anterior cómpre facer esta corrección no seguinte senso:
-Na páxina 14.837, no artigo 7º.3.2, no parágrafo segundo, onde di: «Así mesmo, constará a obriga por parte do beneficiario de indicar en todo labor de difusión, publicidade ou análogo da actividade subvencionada, a mención expresa de que a dita actuación foi financiada polo Igape e pola Unión Europea, a través do Fondo Social Europeo».
Debe dicir: «Así mesmo, constará a obriga por parte do beneficiario de indicar en todo labor de difusión, publicidade ou análogo da actividade subvencionada, a mención expresa de que a dita actuación foi financiada polo Igape. Nos supostos en que o centro de traballo do xestor de exportación estea nalgún país da Unión Europea, tamén se fará mención ao financiamento pola Unión Europea, a través do Fondo Social Europeo».
-Na páxina 14.839, no artigo 8º.1, na alínea m), onde di: «m) Adoptar as medidas de difusión da concesión da axuda que sexan establecidas na resolución, que consistirán na mención expresa no contrato do financiamento do mesmo polo Igape e polo Fondo Social Europeo».
Debe dicir: «m) Adoptar as medidas de difusión da concesión da axuda que sexan establecidas na resolución, que consistirán na mención expresa no contrato do seu financiamento polo Igape. Nos supostos en que o centro de traballo do xestor de exportación estea nalgún país da Unión Europea, tamén se fará mención ao financiamento pola Unión Europea, a través do Fondo Social Europeo».
-Na páxina 14.839, no artigo 8º.1, a alínea n), onde di: «n) Facilitar os labores de inspección e control que o Igape e a Consellería de Facenda, ben directamente a través dos seus órganos, ou ben indirectamente a través das entidades que designen, poidan realizar, así como as que poidan efectuar os órganos competentes da Unión Europea e, en xeral, os encargados do control do Fondo Social Europeo».
Debe dicir: «n) Facilitar os labores de inspección e control que o Igape e a Consellería de Facenda, ben directamente a través dos seus órganos, ou ben indirectamente a través das entidades que designen, poidan realizar, así como as que poidan efectuar os órganos competentes da Unión Europea e, en xeral, os encargados do control do Fondo Social Europeo para os supostos de que o traballo do xestor de exportación estea nalgún país da Unión Europea».
-Na páxina 14.842, no artigo 14º, onde di: «Artigo 14º.-Control.
Os beneficiarios das axudas quedan obrigados a someterse ás actuacións de control que se efectúen por parte do Igape ou polos órganos internos ou externos de control da Comunidade Autónoma de Galicia, así como ás que poidan efectuar os órganos competentes da Unión Europea e, en xeral, os encargados do control do Fondo Social Europeo, para verificar o cumprimento dos requisitos e finalidades das axudas acollidas a estas bases».
Debe dicir: «Artigo 14º.-Control.
Os beneficiarios das axudas quedan obrigados a someterse ás actuacións de control que efectúen o Igape ou órganos internos ou externos de control da Comunidade Autónoma de Galicia, así como ás que poidan efectuar os órganos competentes da Unión Europea e, en xeral, os encargados do control do Fondo Social Europeo nos supostos de que o traballo do xestor de exportación estea nalgún país da Unión Europea, para verificar o cumprimento dos requisitos e finalidades das axudas acollidas a estas bases».